Ad lwin iniɣman ṣbaḥ ɣer lqaɛa ad ten-ǧǧen alamma d tameddit ad uɣalen ad ten-laqḍen ad ten-fesren ɣef ifuga yettwaxedmen s uɣanim. Mi qquren ad ten-smiren ɣer umsir, ama yeččur d tazart. Mi ad taweḍ taggara n lexrif ad ten-id-jemɛen: Wigad lɛali ad ten-zziǧwen, ayen i dyettɣimin seg-sen ad yeqqim i lwacul. Tiwsatin n yeḥbuben mxallafent akken mxallafent tneqlin; llant tigad laxrif-nsent yelha i tazart am teneqqelt n deffuyt, tin n tɣanimt, lexrif-is n ujenjar akk d lexrif n buyaḥbul, ma d tid lexrif-nsent ur ilhu ara i tazart am ad naf tineqqlin n ulqqaq, tin n uɣanim imi lexrif-is iwettu di ṭṭejra, tella daɣen teneqqelt lexrif-is d azeggaɣ d aḥarcaw, yella daɣen win umi qqaren lexrif n teɣlit mi yewwa mliḥ ad yuɣal d aman ad dyaɣli. Yella daɣen lexrif n ubuɛenqiq n ubarak akk d ubakur. Ma d laxrif n ubuɣenjur iḥbuben-is lhan i tezmert fernen-ten ttaran-ten di zzit n uzemmur ur kkin waman mi d ṣbaḥ feṭṭren fell-asen ».2